ถ้าเป็นแผลตรงเหงือกฟันแล้ว ฟันผมโยกด้วย ต้องใช้เวลารักษากี่อาทิตย์ถึงหายครับและใช้ยาอะไรรักษาครับ แล้วจะเสี่ยงเกิดโรคอะไรไหมครับ
สวัสดีค่ะ การมีแผลที่เหงือกนั้น อาจจะมีสาเหตุต่างๆเช่น การติดเชื้อของเหงือกจากการมีแผลในช่องปากเช่นแผลร้อนใน หรือเป็นเนื้องอกหรือมะเร็งในช่องปากแต่พบได้น้อย หรือเป็นสาเหตุเกี่ยวกับตัวฟันเช่นฟันผุ ฟันคุด รากประสาทฟันอักเสบ ที่ทำให้เหงือกที่อยู่รอบๆบวมอักเสบตามไปด้วยการมีฟันโยกร่วมด้วย อาจบ่งบอกว่าเป็นปัญหามาจากความผิดปกติของฟันด้วยได้ แนะนำการไปพบทันตแพทย์เพื่อตรวจประเมินอาการเพิ่มเติมต่อไป และรักษาตามสาเหตุเพื่อให้หายขาดทั้งอาการที่เหงือกและฟันเบื้องต้น สามารถรับประทานยาแก้ปวด แก้อักเสบได้ทุก 4-6 ชั่วโมงหากปวดมาก รับประทานอาหารอ่อนๆ ที่ไม่ต้องเคี้ยวมาก ทำความสะอาดในช่องปากวันละ 2 ครั้ง